**Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда (Наредба за ОВОС)**

(Ново - ДВ, бр. 12 от 12.02.2016 г., изм. ДВ, бр. 62 от 2022 г., в сила от 5.08.2022 г.)

 **ДО**

 **ДИРЕКТОРА НА РИОСВ-**

 **ПЛОВДИВ**

**У В Е Д О М Л Е Н И Е**

**за инвестиционно предложение**

от **СТ. ЯКИМОВ**

**УВАЖАЕМИ Г-Н/Г-ЖО ДИРЕКТОР,**

Уведомяваме Ви, че

има следното инвестиционно предложение:

**ПУП/ПРЗ ЗА ПРОМЯНА ПРЕДНАЗНАЧЕНИЕТО НА ПОЗЕМЛЕН ИМОТ 16955.36.95,с Н.Т.П. нива,землище с.Горнослав,местност „Дъбите“,Община Асеновград, Област Пловдив,ЗА ЖИЛИЩНО СТРОИТЕЛСТВО**

Характеристика на инвестиционното предложение:

1. Резюме на предложението:

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

 **Ново инвестиционно предложение, с реализацията на което се предвижда строителство на една жилищна сграда. От имота ще се образува един УПИ с отреждане за Жилищно строителство. Сградата ще бъде реализирана, съгласно проектните части архитектурна,конструкции и инженерни мрежи за инфраструктура, озеленяване и др. Теренът е достатъчен за извършване на предвидените дейности и не се налага да бъдат използвани допълнителни площи извън наличната площ на имотите.**

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

 **Във връзка с желанието на Възложителите за промяна на предназначението на земята за ЖИЛИЩНО СТРОИТЕЛСТВО, е направено проучване за съществуващото положение на поземлените имоти по отношение на възможностите да се извърши строителство на жилищна сграда,с необходимата за това инфраструктура- водоснабдяване , електроснабдяване, транспортен достъп. Поземлен Имот с ид. 16955.36.95 е 1073 кв.м.,с Н.Т.П. нива, категория нула.**

 **Транспортния достъп до имота ще се осъществи от прилежащия полски път от север с ид.** **16955.36.140.Имот 16955.36.95 има лице 45.78м. и се намира на около 200 м. източно от регулацията на с.Горнослав.**

 **Съгласно становище на ВиК Пловдив,поради отдалечеността на имота от селото няма възможност за Водоснабдяване на обекта от местната водопроводна мрежа.**

 **Възложител на новообразувания УПИ е физическо лице, което на основание чл.44, ал.4 от ЗВ ще изгради собствен водоизточник. Физическите лица не е необходимо да имат разрешителни за водовземане от подземни води. За кладенец за индивидуално безплатно водовземане на подземни води не е необходимо разрешително. Изграждането ще става след като собственикът уведоми Директора на съответната басейнова дирекция, а в тримесечен срок от изграждането му следва да впише кладенеца/сондажа в регистъра на водовземните съоръжения от подземни води за задоволяване на собствени потребности на гражданите.**

**В имота ще се изгради самостоятелен водоизточник - сондаж за собствени нужди с координати:**

**WGS84(GPS): В: 41°55’18.541” L: 24°57’50.795” Н(m) 484.01**

**Проектната дълбочина на сондажа ще бъде до 20м.**

**Водовземането за собствени нужди е безплатно до 10 м3/д съгласно чл.43, ал.2, Закона за водите: Физическите лица - собственици или ползватели на недвижим имот, разположен в границите на населените места и селищните образувания, имат право на безвъзмездно водовземане до 10 куб.м на денонощие за собствени потребности от намиращите се в него повърхностни и подземни води, както и в случаите на ползване на индивидуални системи за отопление и/или охлаждане с обща инсталирана мощност до 50 kW, използващи като първичен енергиен източник енергията на сухите зони в земните недра и на подземните води с температура до 20 °С, с изключение на минералните води.**

**За питейни нужди на живущите ще се ползва бутилирана минерална вода.**

**За противопожарни нужди ще се изпълни ПП резервоар, разположен подземно.**

 **За битовите отпадни води ще се изгради водоплътна яма в рамките на УПИ,ситуирана на съответните допустими нормативни отстояния от границите и съобразена с местоположението на бъдещото застрояване.**

 **Дъждовните води от покривите на сградите и плочниците ще се отвеждат повърхностно в тревните площи.**

 **Електрозахранването на обекта ще се осъществи чрез подземен кабел до имота от мрежа ниско напрежение на съществуващ ел.стълб №13, съгл.Становище за възможностите за присъединяване,издадено от ЕВН.**

 **През имота не преминават съоръжения, които да налагат ограничения за ползването му.**

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

**Поземлен имот 16955.36.95 се намира в територия със земеделски имоти,като в контактната зона около него всички имоти са с Н.Т.П ниви, в землището на с. Горнослав, местност „Дъбите“,Община Асеновград**

**Имота се намира на отстояние около 200 м. източно от регулацията на с.Горнослав. Реализацията на инвестиционното предложение няма да повлияе негативно върху ползвателите на съседните имоти. Намеренията на Вълзожителя не противоречат на други утвърдени устройствени проекти или програми.ПИ 16955.36.95 граничи от север със селскостопански път 16955.36.140 ,на Община „Асеновград“,от югоизток с ПИ 16955.36.96,частен имот с Н.Т.П. нива,от югозапад с ПИ 16955.36.94,частен имот с Н.Т.П. нива и от запад с** **ПИ 16955.36.92,частен имот с Н.Т.П. нива.**

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

**Бъдещия УПИ 36.95, жил.стр. ще е с площ 1 073кв.м. Теренът е достатъчен за извършване на предвидените дейности и не се налага да бъдат използвани допълнителни площи извън наличната. Инвестиционното намерение не засяга обекти на културно наследство. Не се налага промяна на съществуваща инфраструктура.**

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

**Основни суровини и строителни материали, които ще се употребяват при изграждане на обекта са: инертни материали /пясък, баластра, чакъл, трошен камък/; бетонови и варови разтвори, мазилки и смеси; дървен материал; метални конструкции и арматурно желязо; PVC, PE-HD и PP тръбопроводи; облицовъчни и изолационни материали.**

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

**Няма такива и не се очаква отделянето на такива вещества при експлоатацията на обекта.**

7. Очаквани общи емисии на вредни вещества във въздуха по замърсители:

**При експлоатацията на обекта,предмет на инвестиционното предложение няма източници на вредности, представляващи опасност за чистотата на въздуха. Няма емисии на вредни вещества във въздуха. Негативно въздействие върху атмосферата при изграждането и експлоатацията на обекта не се очаква, възможността за замърсяване на въздуха е сведена до минимум. Обектите са разположени извън границите на населеното място. В близост до обектите няма предприятия и промишлени дейности излъчващи вредни емисии, оказващи трайно влияние върху състоянието на атмосферния въздух.**

8. Отпадъци, които се очаква да се генерират и предвиждания за тяхното третиране:

**От бъдещите обекти се очаква образуването на:**

**Строителни отпадъци – строителните отпадъци образувани по време на строителството ще се събират на определена за целта площадка в рамките на имотите, след което ще се извозват до регламентирано депо за строителни отпадъци. Земните маси от изкопните работи по време на строителството ще се съхраняват в рамките на имотите и ще се използват за обратен насип и реализиране на вертикалната планировка в имотите.**

 **Битови отпадъци от експлоатацията на обектите ще се събират в контейнери за сметосъбиране след въвеждане в експлоатация на обектите и получаване на административен адрес. Отпадъците ще се извозват от фирмата по чистота за населеното място.**

 **Битово-фекалните отпадни води – ще се заустват в безоточна /водоплътна яма/. Периодично ще се почистват с цистерни и ще се извозват до най-близката ПСОВ.**

 **Не се очаква генериране на друг вид отпадъци.**

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

**Очаквани количества и тип отпадъчни води / само битови /промишлени – не/.**

**Битово-фекални отпадни води – ще се заустват в безоточна /водоплътна яма/. Периодично ще се почистват с цистерни и ще се извозват до най-близката ПСОВ.**

10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които са очаква те да са налични:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

**Не се очакват опасни химични вещества, които да бъдат налични на площадките.**

І. Моля да ни информирате за необходимите действия, които трябва да предприемем, по реда на глава шеста ЗООС.

Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

**Прилагам:**

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител – 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

Дата: 23.01.2024г. Уведомител:

 (подпис)